0cfcbb64019aa8259ac9ab85d2c48432

Hej 

Jeg havde sex med min kæreste her for 2 dage siden, efter vi havde haft sex sagde han at han tror der var gået hul på kondomet, der var et lille hul, jeg er ikke på p-piller ligenu og jeg er bange for at være gravid. jeg har haft ondt i maven, men ellers er der ikke noget. Jeg har overvejet og tage en fortrydelsespille, men ved ikk. 

Please hjælp mig

 
Gravid eller
============


ungzone.dk
2020.40

Kære du,

En fortrydelsespille skal tages hurtigst muligt efter samleje, hvis du mener, der er mulighed for, at du er blevet gravid. Nogle former for fortrydelsespiller kan tages op til 5 dage efter, så hvis du er i tvivl, vil jeg råde til dig at købe dem hurtigst og tage én. Alternativt kan du tage en graviditetstest og på den måde finde ud af, om du er gravid.

Dog vil jeg også sige, at det slet ikke er sikkert, at du er blevet gravid, men det er en god ide at få det udelukket, så du ikke længere skal være bange for det.

Kærlige hilsner,

Sofie

 

Kære du,

Så snart der er et lille hul i kondomet, og du samtidig ikke er på p-piller, kan du risikere at være blevet gravid. 

Jeg kan ikke fortælle dig, hvor sandsynligt det er, at du er blevet gravid, men jeg vil helt sikker anbefale dig at tage en graviditetstest. Det kunne også være en idé at tage en fortrydelsespille, men det er højst sandsynligt for sent nu, når du læser dette svar. En fortrydelsespille skal tages indefor 72 timer for at virke. Men ingen panik - forhåbentligt er du ikke så uheldig at blive gravid efter ét sprunget kondom. 

Alligevel synes jeg helt sikkert, at du skal tage en graviditetstest. Du kan enten købe en i supermarkedet eller på apoteket, eller du kan tage til lægen og få ham/hende til at tjekke dig. Det er nemt og hurtigt at tage en test derhjemme, og forhåbentligt viser den, at du ikke er gravid - og så skal du ikke bekymre dig mere om det. 

Jeg håber, at mit svar kan hjælpe dig. Du er altid velkommen til at skrive igen.

Hilsen Iben

 